Пукање (пијалак)

Пукање (или пукање од огнено оружје) е британски алкохолен пијалак со кофеин, коктел направен од црн чај и рум.Потекнува од британската армија и се користи како назив за ран утрински чај во армијата."gun, n.". OED Online. June 2013. Oxford University Press. 18 June 2013

 Историја 

 Британската армија 
Не е познато кога бил измислен коктелот, но познато е дека бил создаден од војниците на британската армија во текот на 1890-тите. Пукање се сервирало од офицерите и подофицерите за пониските чинови пред утринскиот напад (како форма на холандска храброст). Исто така, традиционално им се служело на војниците во нивните кревети од страна на нивните офицери на Божиќ, доколку биле распоредени за Божиќ. Поединечните полкови можат да го извршуваат ритуалот во други денови: на пример, во кралскиот тенковски полк се служи пијалакот на Денот на Камбреи; во кралските хусари на кралицата на Денот на Балаклава и Денот на Свети Патрик; и во кралската драгунска гарда го пијат пијалакот со виски наместо рум на Денот на Свети Патрик.

За време на Корејската војна, членовите на американскиот воен полициски корпус го пробале коктелот од британски војници мислејќи дека тоа е нормален чај по мисијата за опоравување. Ова довело до интоксикација на американскиот корпус кои потоа со оклопно возило и неколку армиски џипови се удриле во капијата на кампот.

 Армијата на Австралија и Нов Зеланд 
Во Австралија и Нов Зеланд на Денот на АНЗАК, нивната верзија на пукање се сервира со црно кафе наместо чај и им се служи на војниците пред богослужбите како дел од „појадокот со пукање“.

 Цивили 
Пукањето исто така, се правело и пиело надвор од воените кругови. Коктелот се сервирал на учесниците во британскиот реалити шоу, Армијата на лошите момци, било сервирано од страна на подофицери пред нивната парада на дипломирање, отсликувајќи ја истата процедура како во британската армија.

Пијалакот го пијат и австралиски цивили за да го одбележат Денот на АНЗАК.

Сличен пијалак, особено во германското говорно подрачје е Јагерте.

 Рецепт 
Пукањето се состои од една шолја црн чај со една доза рум, која потоа се промешува во чашата.

 Наводи 

Категорија:Чајна култура
Категорија:Коктели